У гэтым упэўненыя ўдзельнікі конкурсу “Уладар сяла”. Таму да першага выпрабавання “Вітаем па-беларуску” падышлі творча. Кожная сям’я павінна была прадставіць сваю эксклюзіўную візітоўку на роднай мове, якая дазволіла ўдзельнікам пазнаёміць усіх са сваёй сям’ёй, праявіць таленты, зацікавіць гледачоў. І зрабіць гэта ўсё за пяць хвілін! Гэта быў самы “дарагі” этап: у ім кожная сям’я магла атрымаць па 10 балаў і тым самым забяспечыць сабе добры адрыў ад сапернікаў. На сцэне разгарэўся сапраўдны творчы батл: з хваляваннем, хто ў вершаванай форме, хто праз песні і танцы, дзяліліся ўдзельнікі сямейнымі сакрэтамі, жыццёвымі справамі, захапленнямі. На сцэне, як маглі, дапамагалі бацькам дзеці. Прыемна было чуць, як прыгожа гавораць на роднай мове наймалодшыя ўдзельнікі святаxadxad – Таццяна, Данііл і Елісей Шыманчыкі, а таксама Дзмітрый Струнеўскі. Гледзячы, з якім імпэтам сем’і спраўляліся з гэтым заданнем, у думках паспачувала членам журы: выбраць мацнейшых было складана.